Jong gesin sterf in Australiese Outback | Netwerk24
Jong gesin sterf in Australiese Outback
Die man en vrou (albei 19 jaar oud) en hul 3-jarige seun se lyke is Woensdag 4,5 km van hul motor af gekry in die verafgeleë deel van die land se noordelike gebied, bekend as die Australiese Outback.
Die motor is 350 km noordwes van Alice Springs, die naaste groot dorp, gekry.
Desert House, Alice Springs, Australië.Foto: Getty Images
Hulle is volgens aanduidings dood weens honger en blootstelling aan die son.
Die temperatuur in die gebied het die week 40 °C bereik.
Hul lyke is gevind vyf dae nadat hulle uit Willowra na Warra Warra, sowat 500 km noord van Alice Springs, vertrek het, berig Daily Mail.
Hul motor het dus sowat halfpad in hul reis van vyf uur onklaar geraak.
Daar is geen selfoonsein in die gebied nie.
Die Australiese Outback. Foto: Getty Images
Hulle het vermoedelik hulp gaan soek by ’n nedersetting sowat 18 km daarvandaan.
By navraag het die polisie vasgestel dat daar ’n 12-jarige kind saam met hulle gery het, berig die Australiese uitsaaier, ABC.
Die polisie het Donderdag bekend gemaak die 12-jarige seun se lyk is 120 m van die ander lyke gekry.
Hulle het die gebied daarna weer deursoek om seker te maak daar was niemand anders in die motor nie. Die soektog is laat Donderdag afgelas.
My heart goes out to Walpiri mob and Willowra. I'm in shock & don't know who it is yet. I find it hard to believe this is not suspicious.
https://t.co/dYsV9IoK4y via @abcnews
— Amy Brim (@AmyBrim) November 8, 2018
Meer oor: Hitte
KYK: Mesaanval in Melbourne ''n terreurdaad'